Philippus, Dei gratia Francorum rex, baillivo Bituricensi vel ejus locum tenenti, salutem. Mandamus tibi quatenus inquestam, ut dicitur, factam per predecessorem tuum, quondam Bituricensem ballivum, super causa jamdudum mota inter dilectum et fidelem nostrum, comitem Nivernensem, ex una parte, priorem et conventum de Caritate ex altera, super molendino de Narciaco, si est ita, vocatis vocandis fine debito termines et expedias eamdem dictis partibus, super hoc celeris justicie exhibendo complementum. Actum Parisiis, die jovis in Candelis, anno Domini millesimo ducentesimo nonagesimo sexto.